Lokalplan 901, Erhvervsområde [adresse] - Endelig 
BESLUTNING 
Udvalget kunne enstemmigt tiltræde indstillingen i overensstemmelse med Magistratens anbefaling.  
Endelig vedtagelse af Lokalplan nr. 901, Erhvervsområde ved Oliehavnen, [adresse] samt tillæg nr. 4 til 
Kommuneplan 2013. 
 
 
 
RESUMÉ 
Planforslagene er udarbejdet efter ønske fra [adresse], der vil udvide havnen med et nyt afsnit til 
Kirstin Ravn. Lokalplan og Kommuneplantillæg omfatter en del af det eksisterende havnebassin mellem 
Oliehavnen og Containerterminalen. 
 
Anvendelsen af området er fastlagt til havneformål og virksomheder, der har naturlig tilknytning til en 
erhvervshavn. Lokalplanområdet er ved at blive indvundet fra havnebassinet med opfyldning og omfatter 
356.000 m2.  
 
Forslag til lokalplan og kommuneplantillæg har sammen med den tilhørende miljørapport været offentligt 
fremlagt i perioden fra den 25. september 2013 til den 20. november 2013. Der er ikke indkommet 
bemærkninger.  
 
Teknik og Miljø anbefaler at ændre lokalplanens afsnit om Miljøvurdering på baggrund af lovbestemt 
procedure. Hertil kommer to redaktionelle rettelser i lokalplanens redegørelse. 
INDSTILLING 
At 1) Lokalplan nr. 901 – Erhvervsområde ved Oliehavnen, [adresse], vedtages endeligt med de ændringer, 
der fremgår af indstillingens afsnit 5,  
 
At 2) Tillæg nr. 4 til Kommuneplan 2013 vedtages endeligt samt, 
 
At 3) Den sammenfattende redegørelse om miljøvurderingen af Lokalplan 901 godkendes og indgår som en 
del af lokalplanens redegørelse, som det fremgår af indstillingens afsnit 5. 
Sagens forløb 
16-01-2014 Borgmesterens Afdelings påtegning 
 
Fremsendes til Magistraten. 
 
 
Borgmesterens Afdeling har ingen bemærkninger til indstillingen. 
 
20-01-2014 Magistraten 
 
Fremsendes til [adresse] med bemærkning, at Magistraten i mødet den 20. januar 2014 anbefaler, at byrådet 
tiltræder Magistratsafdelingen for Teknik og Miljøs indstilling af 23. december 2013. 
 
05-02-2014 [adresse] 
 
Fremsendes til Teknisk Udvalg til behandling i henhold til beslutning i byrådets møde den 5. februar 2014 
 
17-02-2014 Teknisk Udvalg 
 
Udvalget kunne enstemmigt tiltræde indstillingen i overensstemmelse med Magistratens anbefaling. 
 
05-03-2014 [adresse] 
 
Tilbagesendes Magistratsafdelingen for Teknik og Miljø med bemærkning, at byrådet i sit møde den 5. marts 
2014 har vedtaget Magistratens foranstående indstilling af 20. januar 2014 
 
